Folketing
2000-11-09

Jeg har undret mig en del over nogle af de kommentarer, der er kommet fra nogle ordførere, som konstaterer problemet, som har en velvilje i forhold til forslaget, men som ikke mener, at det lige er det rigtige og ikke lige er den rigtige måde. Når det drejer sig om EU-implementering, er det en særskilt diskussion. Jeg synes ikke, vi skal gøre meget ud af den. Jeg vil bare fastholde, at det altså er dansk lovgivning, der er gældende i Danmark, og derfor er der ikke noget til hinder for, at man kan vedtage dansk lovgivning på det her spørgsmål. Men det undrer mig, at adskillige af ordførerne henviser til, at problemet er ved at være løst - at man er ved at sikre de ældre en stærkere position på arbejdsmarkedet - når de samtidig alligevel konstaterer, at problemet er der. Til CD vil jeg sige tak for støtten. Det samme gælder til De Kristelige, selv om det ender med den konklusion, at de ikke kan støtte forslaget.